CELEX: 62021TN0614
Language: mt
Date: 2021-09-24 00:00:00
Title: Kawża T-614/21: Rikors ippreżentat fl-24 ta’ Settembru 2021 – KPMG Advisory SpA vs Il-Kummissjoni

29.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 481/35
            
         
      Rikors ippreżentat fl-24 ta’ Settembru 2021 – KPMG Advisory SpA vs Il-Kummissjoni
      (Kawża T-614/21)
      (2021/C 481/49)
      Lingwa tal-kawża: it-Taljan
      
         Partijiet
      
      
         Rikorrent: KPMG Advisory SpA (Milano, l-Italja) (rappreżentanti: G. Roberti, I. Perego u R. Fragale, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  i) tannulla, totalment jew parzjalment, abbażi tal-Artikolu 263(4) TFUE, id-decision of 13th July 2021 on the exclusion of KPMG Advisory S.p.A. from participating in award procedures governed by Regulation (EU, Euratom) 2018/1046 of the European Parliament and of the Council or from being selected for implementing Union funds [Ref. Ares(2021)4544873], innotifikata fl-14 ta’ Lulju 2021 (id-deċiżjoni kkontestata);
               
            
                  —
               
               
                  ii) sussidjarjament, abbażi tal-Artikolu 261 TFUE u tal-Artikolu 143(9) tar-Regolament Finanzjarju 2018, tannulla jew tnaqqas is-sanzjoni ta’ esklużjoni u/jew tannulla s-sanzjoni ta’ pubblikazzjoni imposta bid-deċiżjoni kkontestata;
               
            
                  —
               
               
                  iii) jekk ikun il-każ, tiddikjara, abbażi tal-Artikolu 277 TFUE, l-illegalità tal-Artikolu 73(3) tar-Regolament 2018/1046 (1) u/jew tal-Artikolu 146(6) tar-Regolament 2018/1046;
               
            
                  —
               
               
                  iv) u, f’kull każ, tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrent tinvoka ħames motivi.
      
                  1.
               
               
                  L-ewwel motiv ibbażat fuq ksur tar-rekwiżiti formali essenzjali u tal-prinċipju ta’ kolleġġjalità
                  
                              —
                           
                           
                              Ir-rikorrenti ssotni, f’dan ir-rigward, li d-deċiżjoni hija vvizzjata minn ksur tar-rekwiżiti formali essenzjali u tal-prinċipju ta’ kolleġjalità, sa fejn din ma ġietx adottata mill-Kummissjoni iżda mid-Direttur Ġenerali, bi ksur tad-dispożizzjonijiet fil-qasam ta’ delega previsti fl-Artikoli 1 u 4 tar-regoli interni tal-Kummissjoni.
                           
                        
                              —
                           
                           
                              Hija ssostni wkoll l-illegalità tal-Artikolu 73(3) tar-Regolament 2018/1046.
                           
                        
            
                  2.
               
               
                  It-tieni motiv ibbażat fuq ksur tad-drittijiet tad-difiża u tad-dritt fundamentali għal amministrazzjoni tajba.
                  
                              —
                           
                           
                              Ir-rikorrenti ssostni, f’dan ir-rigward, li d-deċiżjoni hija vvizzjata sa fejn ir-rikorrenti ma kellhiex il-possibbiltà li teżerċità b’mod sħiħ id-dritt tagħha għal kontradittorju, b’mod partikolari quddiem il-mandatarju responsabbli mill-adozzjoni tad-deċiżjoni.
                           
                        
                              —
                           
                           
                              Hija ssostni wkoll il-ksur tal-obbligu ta’ eżami imparzjali u diliġenti sanċit fl-Artikolu 41 tal-Karta.
                           
                        
                              —
                           
                           
                              Hija ssostni wkoll l-illegalità tal-Artikolu 136(6) tar-Regolament 2018/1046.
                           
                        
            
                  3.
               
               
                  It-tielet motiv ibbażat fuq ksur tal-Artikolu 106(1) tar-Regolament Finanzjarju tal-2015 (2) u tal-Artikolu 136(2) tar-Regolament 2018/1046 – żball ta’ motivazzjoni u nuqqas ta’ motivazzjoni.
                  
                              —
                           
                           
                              Ir-rikorrenti ssostni, f’dan ir-rigward, li d-deċiżjoni hija vvizzjata sa fejn fid-deċiżjoni l-mandatarju messu vverifika, evalwa u mmotiva, fid-dawl tal-elementi kollha rilevanti, l-eżistenza jew in-nuqqas ta’ eżistenza ta’ ta’ nuqqas professjonali serju.
                           
                        
            
                  4.
               
               
                  Ir-raba’ motiv ibbażat fuq ksur tal-Artikolu 136(6) u (7) tar-Regolament 2018/1046 – żball ta’ evalwazzjoni u nuqqas ta’ motivazzjoni.
                  
                              —
                           
                           
                              Ir-rikorrenti ssostni, f’dan ir-rigward, li d-deċiżjoni hija vvizzjata sa fejn il-mandatarju, minħabba nuqqas ta’ investigazzjoni u żball ta’ evalwazzjoni, qies li l-miżuri korrettivi adottati mir-rikorrenti abbażi tal-Artikolu 136(6) u (7) tar-Regolament 2018/1046 ma kinux adegwati.
                           
                        
            
                  5.
               
               
                  Il-ħames motiv ibbażat fuq l-eċċezzjoni ta’ preskrizzjoni tas-setgħa ta’ esklużjoni ta’ operatur ekonomiku abbażi tal-Artikolu 136 tar-Regolament 2018/1046 u fuq ksur tal-prinċipju ta’ proporzjonalità.
                  
                              —
                           
                           
                              Ir-rikorrenti ssostni, f’dan ir-rigward, li s-setgħa tal-mandatarju li jeskludi lir-rikorrenti u li jimponi l-pubblikazzjoni tal-esklużjoni hija preskritta.
                           
                        
                              —
                           
                           
                              L-impożizzjoni tal-esklużjoni u tal-pubblikazzjoni tagħha jiksru l-prinċipju ta’ proporzjonalità.
                           
                        
            
         (1)  Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU 2018, L 193, p. 1, bir-Rettifika fil-ĠU 2019, L 60, p. 36).
      
         (2)  Regolament (UE, Euratom) 2015/1929 tal-Parlament Ewropew u tal-Kunsill tat-28 ta’ Ottubru 2015 li jemenda r-Regolament tal-Kunsill (UE, Euratom) Nru 966/2012 dwar ir-regoli finanzjarji applikabbli għall-baġit ġenerali tal-Unjoni (ĠU 2015, L 286, p. 1)